Flere av bandmedlemmene har i årenes løp samarbeidet med artister som Michael Jackson, Steely Dan, Santana, Stevie Wonder, Miles Davis, Chicago, Elton John, Eric Clapton, Quincy Jones, Paul McCartney, Steve Vai, Joe Satriani, Lionel Richie og Olivia Newton-John. Boz Scaggs' kritikerroste album inneholdt for eksempel flere spor som var skrevet av Paich, Hungate og Jeff Porcaro, og de var også musikere på albumet. David Paich skrev «Lady Love Me (One More Time)» sammen med James Newton Howard, Steve Porcaro skrev «Human Nature» for Michael Jackson og Steve Lukather skrev sammen med Jay Graydon «Turn Your Love Around» for George Benson. Lukather vant en Grammy i 1983 da «Turn Your Love Around» fra albumet ble kåret til beste R&B-låt. Toto spilte ofte sammen med svenske Ted Gärdestad på konserter før de selv slo igjennom for alvor. Dette kan være en av forklaringene på at Totos «Hold the Line» og Gärdestads «Satellit» har mange fellestrekk. En annen forklaring kan være at Janne Schaffer, som spilte sammen med Toto på «Hold the Line» året før «Satellit» ble gitt ut, også spilte riffet på «Satellit».